a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Gondozási Központ

intézményvezető (magasabb vezető)**

beosztás ellátására.

**A vezetői megbízás időtartama:**

A vezetői megbízás határozott időre, 2020. szeptember 1. - 2025. augusztus 31-ig szól.

**A munkavégzés helye:**

Gondozási Központ; 7140 Bátaszék, Vörösmarty u. 8.

**A beosztáshoz tartozó, illetve a vezetői megbízással járó lényeges feladatok:**

Az intézmény vezetője felel az intézmény szakszerű és törvényes működéséért, gazdálkodásáért és gyakorolja a munkáltatói jogot a munkatársak felett.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény és az ágazati jogszabályok rendelkezései az irányadók.

**Pályázati feltételek:**

* Főiskola, 1/2000. (I.7.) SZCSM rendelet 3. számú mellékletében az intézményvezető tekintetében meghatározott szakirányú szakképzettség.
* Vagyonnyilatkozat tételi eljárás lefolytatása
* 257/2000. (XII.26.) Korm. rendelet 3. § (3) bekezdésében foglaltaknak megfelelően legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat.
* büntetlen előélet
* cselekvőképesség

**A pályázat részeként benyújtandó iratok, igazolások:**

* fényképpel ellátott szakmai önéletrajz
* az intézmény vezetésére vonatkozó, a magasabb vezetői megbízás idejére szóló 5 éves vezetési programot a szakmai helyzetelemzésre épülő fejlesztési elképzeléssel
* 3 hónapnál nem régebbi érvényes hatósági erkölcsi bizonyítvány
* végzettséget, szakképzettséget igazoló okiratok másolata
* nyilatkozat arról, hogy a pályázó hozzájárul a pályázati anyagban foglalt személyes adatainak a pályázati eljárással összefüggésben szükséges kezeléséhez, továbbításához
* Nyilatkozat arról, hogy a pályázat elbírálására vonatkozó előterjesztést a társulási tanács nyilvános vagy zárt ülésen tárgyalja

**A beosztás betölthetőségének időpontja:**

A beosztás legkorábban 2020. szeptember 1. napjától tölthető be.

**A pályázat benyújtásának határideje:** 2020. ……………… (a kormányzati személyügyi igazgatási feladatokat ellátó szerv internetes oldalán történő közzétételtől számított 30. nap)

A pályázati kiírással kapcsolatosan további információt dr. Bozsolik Róbert polgármester nyújt, a +36 74/591-507 -es telefonszámon.

**A pályázatok benyújtásának módja:**

* Postai úton, a pályázatnak a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás címére történő megküldésével (7140 Bátaszék, Szabadság u. 4. ). Kérjük a borítékon feltüntetni a pályázati adatbázisban szereplő azonosító számot: ……………… , valamint a beosztás megnevezését: intézményvezető.
* Személyesen: Bátaszéki Közös Önkormányzati Hivatal 7140 Bátaszék, Szabadság u. 4.

**A pályázat elbírálásának módja, rendje:**

A Kjt. 20/A. § (6) bekezdése alapján a pályázókat a kinevezési, megbízási jogkör gyakorlója által létrehozott bizottság hallgatja meg. A véleményezésre jogosultak véleményeit mérlegelve, a kinevezésről és a vezetői megbízásról a társulási tanács dönt. A társulási tanács fenntartja azt a jogot, hogy a pályázati eljárást eredménytelennek nyilvánítsa.

**A pályázat elbírálásának határideje:** 2020. július 31.

**A KÖZIGÁLLÁS publikálási időpontja:** 2020. április